อยากทราบว่าโรคนี้รักษาหายมั้ยครับ
สวัสดีค่ะ Panniculitis เป็นคำเรียกทางพยาธิวิทยาที่หมายถึงการอักเสบของชั้นไขมันใต้ชั้นผิวหนัง จะวินิจฉัยภาวะนี้ได้จากการตัดชิ้นเนื้อมาตรวจดูแล้ว อาการทางผิวหนังที่พบได้บ่อยเช่นการมีก้อนใต้ผิวหนัง และมักมีอาการร่วมต่างๆ ไข้ ปวดข้อ และปวดเมื่อยกล้ามเนื้อร่วมด้วย ตรวจร่างกาย พบเป็นก้อนใต้ผิวหนัง กดเจ็บ อักเสบแดง และอาจแตกมีน้ำเหลืองไหลโดยอาจจะมีสาเหตุมาได้จากหลายโรค และสัมพันธ์กับหลายภาวะเช่น วัณโรค โรคเรื้อน การติดเชื้อ การได้ยากดภูมิ โรคแพ้ภูมิตนเองหรือโรคพุ่มพวง เกิดหลังการฉายแสง โรคลำไส้อักเสบเรื้อรัง โรคหนังแข็ง เบาหวาน เป็นต้นดังนั้นแพทย์จะต้องดูว่าสาเหตุของ panniculitis มาจากอะไร และรักษาตามสาเหตุนั้น จะรักษาให้หายขาดได้หรือไม่ หรือรักษาด้วยยากลุ่มใดขึ้นกับสาเหตุที่แน่ชัด แนะนำสอบถามแพทย์ที่รักษาโดยตรง เพราะต้องดูจากอาการและการตรวจร่างกายประกอบด้วยค่ะ